**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1825/2022

**1119a**

### I n f o r m á c i a

**o prerokovaní návrhu poslancov Národnej rady Slovenskej republiky Vladimíry MARCINKOVEJ, Vladimíra LEDECKÉHO, Anny ZEMANOVEJ a Michala LUCIAKA na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v  znení neskorších predpisov (tlač 1119) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Národná rada Slovenskej republiky 27. septembra 2022 pridelila návrh poslancov Národnej rady Slovenskej republiky Vladimíry MARCINKOVEJ, Vladimíra LEDECKÉHO, Anny ZEMANOVEJ a Michala LUCIAKA na vydanie ústavného zákona, ktorým sa dopĺňa **Ústava Slovenskej republiky č. 460/1992 Zb.** v  znení neskorších predpisov (tlač 1119) na  prerokovanie **Ústavnoprávnemu výboru** Národnej rady Slovenskej republiky a **Výboru** Národnej rady Slovenskej republiky **pre ľudské práva a národnostné menšiny.**

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie návrhu ústavného zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol

návrh ústavného zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu ústavného zákona (§ 75 ods. 2 zákona o  rokovacom poriadku Národnej rady Slovenskej republiky).

III.

Návrh poslancov Národnej rady Slovenskej republiky Vladimíry MARCINKOVEJ, Vladimíra LEDECKÉHO, Anny ZEMANOVEJ a Michala LUCIAKA na vydanie ústavného zákona, ktorým sa dopĺňa **Ústava Slovenskej republiky č. 460/1992 Zb.** v  znení neskorších predpisov (tlač 1119) prerokoval **Ústavnoprávny výbor** Národnej rady Slovenskej republiky a uznesením č. 585 zo 14. októbra 2022 ho odporúčal **schváliť.**

**Výbor** Národnej rady Slovenskej republiky **pre ľudské práva a národnostné menšiny** neprijal uznesenie, keďže návrh uznesenia nezískal súhlas trojpätinovej väčšiny všetkých poslancov podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl.  84 ods. 4 Ústavy Slovenskej republiky.

IV.

Z uznesenia Ústavnoprávneho výboru Národnej rady Slovenskej republiky uvedeného v III. bode tejto spoločnej správy vyplýva tento **pozmeňujúci a doplňujúci návrh:**

V čl. I, § 151a ods. 3 sa slová „do ujatia sa funkcie“ nahrádzajú slovami „do zloženia sľubu“.

Spresnenie navrhovaného ustanovenia v súlade s § 5 zákona č. 564/2001 Z. z. o verejnom ochrancovi práv, podľa ktorého sa funkčné obdobie verejnému ochrancovi práv začína zložením sľubu. Analogická úprava je aj v čl. 134 ods. 3 Ústavy Slovenskej republiky, v prípade sudcov Ústavného súdu Slovenskej republiky, a v § 7 ods. 2 zákona č. 153/2001 Z. z. o prokuratúre v znení neskorších predpisov, v prípade generálneho prokurátora.

**Ústavnoprávny výbor NR SR**

V.

Návrh spoločnej správy, vrátane stanoviska gestorského výboru, prerokoval Ústavnoprávny výbor Národnej rady Slovenskej republiky na 137. schôdzi 18. októbra 2022.

Stanovisko gestorského výboru, ani návrh spoločnej správy výborov Národnej rady Slovenskej republiky, neboli schválené, keďže návrh stanoviska gestorského výboru (odporúča Národnej rade Slovenskej republiky predmetný návrh ústavného zákona schváliť) nezískal súhlas potrebnej väčšiny členov Ústavnoprávneho výboru Národnej rady Slovenskej republiky.

Predseda Ústavnoprávneho výboru Národnej rady Slovenskej republiky zároveň určil za spravodajcu poslanca Národnej rady Slovenskej republiky **Alojza Baránika**, ktorý predkladá predmetnú informáciu a na schôdzi Národnej rady Slovenskej republiky bude informovať o výsledku rokovania výboru a bude navrhovať ďalší postup.

Milan Vetrák v. r.

predseda Ústavnoprávneho výboru

Národnej rady Slovenskej republiky

Bratislava 18. októbra 2022